NGC 3156
NGC 3156 – lęšinė galaktika, esanti Sekstanto žvaigždyne. Nuo Žemės ši galaktika nutolusi apie 60–65 mln. šviesmečių, skersmuo siekia 35 000 šviesmečių. Objektą pirmasis aptiko astronomas William Herschel 1784 m. gruodžio 13 d. NGC 3156 priklauso NGC 3166 galaktikų grupei, ši savo ruožtu įeina į Liūto II grupes – virtines galaktikų ir jų spiečių, nusidriekusias nuo dešiniojo Vietinio galaktikų superspiečiaus pakraščio.